*Lēmuma projekts*

**Par līdzekļu izdalīšanu no atsavināšanas procesā iegūtajiem līdzekļiem**

**Eiropas Savienības fonda projekta finansējumam**

Ņemot vērā Alūksnes novada pašvaldības domes 28.03.2024. lēmumu Nr.91 “Par projektu “Infrastruktūras izveide Alūksnē, Alūksnes novadā”, Alūksnes novada pašvaldības aktualizētās Attīstības programmas 2022.-2027. gadam Investīciju plāna 1.3.1. punktu, starp Centrālo finanšu un līgumu aģentūru un Alūksnes novada pašvaldību 09.09.2024. noslēgto vienošanos par Eiropas Savienības fonda projekta Nr.6.1.1.3/1/24/A/006 īstenošanu,

pamatojoties uz Pašvaldību likuma 4. panta pirmās daļas 2., 3. un 12. punktu, 10. panta pirmās daļas ievaddaļu, Likuma par budžetu un finanšu vadību 41.1 panta pirmās daļas 3. punktu, Alūksnes novada pašvaldības domes 29.02.2024. noteikumu Nr.1/2024 “Par pašvaldības mantas atsavināšanas izdevumiem un rīcību ar iegūtajiem līdzekļiem” 6. punktu,

1. Izdalīt no atsavināšanas procesā iegūtajiem līdzekļiem finansējumu 273 123,00 EUR (divi simti septiņdesmit trīs tūkstoši viens simts divdesmit triju *euro*) apmērā Eiropas Savienības fonda projekta “Infrastruktūras izveide Alūksnē, Alūksnes novadā” finansējumam.
2. Alūksnes novada pašvaldības Centrālās administrācijas Finanšu nodaļai nodrošināt iepriekš minēto līdzekļu iekļaušanu Alūksnes novada pašvaldības budžeta 2025. gadam projektā un finansējumu attiecināt uz 062155 uzskaites dimensijas kodu.
3. Lēmums stājas spēkā ar tā pieņemšanu.